open-index/open-wikipedia-markdown huggingface dataset:
ফয়সাল আল দাউয়িশ

**ফয়সাল বিন সুলতান আল দাউয়িশ** (Arabic: فيصل بن سلطان الدويش, আনুমানিক ১৮৮২ – ১৯৩১) ছিলেন মুতায়র গোত্র ও ইখওয়ানের একজন নেতা। সৌদি আরবের একত্রীকরণে তিনি ইবনে সৌদকে সহায়তা করেন।

১৯২০ সালের ১৬ মে আল দাউয়িশ কুয়েতের প্রতিরক্ষা ও নিরাপত্তা বাহিনির উপর হামলা করেন এবং তাদের অনেকে নিহত হয়। পরে ১৯২০ সালে কুয়েতে ইখওয়ানের এক হামলায় তিনি নেতৃত্ব দেন। এসময় আল জাহরা গ্রাম তাদের দখলে আসে। কিন্তু ব্রিটিশদের চাপের কারণে তাদের সেখান থেকে সরে যেতে হয়।

১৯২৯ সালে সাবিলার যুদ্ধে ফয়সাল আহত হন। তিনি পালিয়ে যান এবং পরবর্তীতে কুয়েতে ব্রিটিশদের কাছে আত্মসমর্পণ করেন। রাজা আবদুল আজিজ ইবনে সৌদ তাকে ক্ষমা করেন তবে পরে তাকে কারাগারে পাঠানো হয়। ১৯৩১ সালে তিনি কারাগারে মৃত্যুবরণ করেন।

## তথ্যসূত্র

* KUNA

বিষয়শ্রেণী:১৮৮২-এ জন্ম
বিষয়শ্রেণী:১৯৩১-এ মৃত্যু
বিষয়শ্রেণী:২০শ শতাব্দীর সৌদি ব্যক্তি
বিষয়শ্রেণী:সৌদি আরবের ইতিহাস
বিষয়শ্রেণী:সৌদি ভিন্নমতাবলম্বী
সাবিলার যুদ্ধ

**সাবিলার যুদ্ধ** (২৯ মার্চ ১৯২৯) ছিল ইখওয়ান বিদ্রোহের প্রধান যুদ্ধ। ইখওয়ান ও ইবনে সৌদের বাহিনীর মধ্যে এই লড়াই সংঘটিত হয়। কোনো এক পক্ষ উটে আরোহণ করেছে এমন যুদ্ধের মধ্যে এটি শেষ প্রধান যুদ্ধ। ইখওয়ান বাহিনীর রক্ষণশীল মনোভাবের কারণে তারা আধুনিক অস্ত্র ব্যবহার করত না। বিদ্রোহী ইখওয়ান যুদ্ধে পরাজিত হয়। তাদের প্রতিপক্ষ সৌদি বাহিনী লড়াইয়ে মেশিনগান ব্যবহার করে। বিদ্রোহের অন্যতম প্রধান নেতা ফয়সাল আল দাউয়িশ যুদ্ধে আহত নন। অভিযোগ রয়েছে যে সুলতান বিন বাজাদ যুদ্ধক্ষেত্র থেকে পলায়ন করেন।

ইবনে সৌদের সমর্থকদের দৃষ্টিতে এই যুদ্ধ প্রয়োজনীয় ছিল। তবে ইখওয়ান একে গণহত্যা ও বিশ্বাসঘাতকতা এবং ব্রিটিশ উপনিবেশবাদের কাছে সৌদিদের আত্মসমর্পণ হিসেবে দেখে।

## আরও দেখুন
* ট্রান্সজর্ডানে ইখওয়ান আক্রমণ
* মধ্য প্রাচ্য আধুনিক সংঘাতের তালিকা

## তথ্যসূত্র

বিষয়শ্রেণী:সৌদি আরব জড়িত লড়াই
বিষয়শ্রেণী:১৯২৯-এ এশিয়া
সবুজ করাতি হাঙ্গর

**সবুজ করাতি হাঙ্গর** (), (বৈজ্ঞানিক নাম: ***Pristis zijsron***), হচ্ছে প্রিস্টিডি পরিবারের করাতমাছ।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত।

## তথ্যসূত্র

## পাঠ
* Species Description of Pristis zijsron at www.shark-references.com

বিষয়শ্রেণী:ভারতের মাছ
বিষয়শ্রেণী:বাংলাদেশের মাছ
বিষয়শ্রেণী:প্রিস্টিডি
বিষয়শ্রেণী:হাঙ্গর
বিষয়শ্রেণী:দক্ষিণ এশিয়ার মাছ
বিষয়শ্রেণী:পাপুয়া নিউগিনির মাছ
সালমান বিন আবদুল আজিজ

**সালমান বিন আবদুল আজিজ আল সৌদ** (, **, ; জন্মঃ ডিসেম্বর ৩১, ১৯৩৫) হলেন সৌদি আরবের বাদশাহ, দুই পবিত্র মসজিদের খাদেম এবং আল সৌদের প্রধান। তিনি ২০১১ সাল থেকে সৌদি পররাষ্ট্র মন্ত্রণালয়ের দায়িত্বে ছিলেন তারও আগে ১৯৬৩ সাল থেকে ২০১১ সাল পর্যন্ত রিয়াদ প্রদেশের গভর্নর নিযুক্ত ছিলেন। সালমান জানুয়ারি ২৩, ২০১৫ তারিখে তার সৎভাই বাদশাহ আবদুল্লাহ বিন আবদুল আজিজের স্থলাভিষিক্ত হন।

## প্রাথমিক জীবন
সালমান ডিসেম্বর ৩১, ১৯৩৫ সালে জন্মগ্রহণ করেন। তিনি ইবনে সৌদের ২৫তম সন্তান। তার মায়ের নাম হাসসা আল সৌদাইরি। সালমান এবং তার ছয় ভাই সৌদাইরি সেভেন হিসেবে পরিচিত। তিনি রিয়াদের ঐতিহাসিক মুরাব্বা প্রাসাদে বেড়ে ওঠেন।

সালমান রাজধানী রিয়াদের প্রিন্স স্কুলে প্রাথমিক শিক্ষা সম্পন্ন করেন। এই বিদ্যালয়টি ইবনে সৌদ কর্তৃক শুধুমাত্র তার সন্তানদের শিক্ষাদানের উদ্দেশ্যে প্রতিষ্ঠা করা হয়েছিল। তিনি ধর্ম ও আধুনিক বিজ্ঞান বিষয়ে পড়াশুনা করেন।

## প্রাথমিক অভিজ্ঞতা
সালমান শাসনকার্যের অভিজ্ঞতা লাভ করেন মাত্র ১৮ বছর বয়সে, যখন তার পিতা মার্চ ১৭, ১৯৫৪ সালে তাকে একজন আমির এবং রিয়াদের সহকারী গভর্নর নিযুক্ত করেন। পরবর্তিতে এপ্রিল ১৯, ১৯৫৫ সালে তিনি মন্ত্রী পদমর্যাদায় রিয়াদের গভর্নর নিযুক্ত হন। সালমান ডিসেম্বর ২৫, ১৯৬০ সালে এই দায়িত্ব পরিত্যাগ করেন।

## রিয়াদের শাসনকর্তা

সালমান ফেব্রুয়ারি ৪, ১৯৬৩ সালে রিয়াদ প্রদেশের গভর্নর নিযুক্ত হন। গভর্নর হিসেবে তিনি রিয়াদের উন্নয়নে অবদান রাখেন। তিনি তার দেশের পর্যটন রাজধানী প্রকল্প এবং বিদেশী বিনিয়োগ আকৃষ্ট করার জন্য একটি গুরুত্বপূর্ণ মৈত্রী হিসাবে দায়িত্ব পালন করেন। তিনি পশ্চিম সঙ্গে রাজনৈতিক ও অর্থনৈতিক সম্পর্ক উন্নয়নে ও বিশেষ অবদান রাখেন।

## ব্যক্তিগত জীবন

সালমান বিন আব্দুল আজিজ তিনবার বিবাহ করেন। তার প্রথম স্ত্রী *সুলতানা বিনতে তুর্কি আল সৌদাইরি* যিনি, জুলাই ২০১১ সালে ৭১ বছর বয়সে মারা যান, এবং ছিলেন তার মামা আসির প্রদেশের সাবেক গভর্নর তুর্কি বিন আহমদ আল সৌদাইরির কন্যা। সুলতানা ছিলেন সালমানের বিভিন্ন দাতব্য কার্যক্রমের অনুপ্রেরণা। এই পরিবারের সালমানের সন্তানরা হলেন, প্রিন্স ফাহাদ, প্রিন্স আহমদ, প্রিন্স সুলতান, প্রিন্স আব্দুল আজিজ, প্রিন্স ফয়সাল এবং ''প্রিন্সেস হাসসা

## তথ্যসূত্র

বিষয়শ্রেণী:সৌদি রাজবংশ
বিষয়শ্রেণী:১৯৩৫-এ জন্ম
বিষয়শ্রেণী:সৌদি আরবের বাদশাহ
বিষয়শ্রেণী:জীবিত ব্যক্তি
বিষয়শ্রেণী:আল সৌদ
বিষয়শ্রেণী:সৌদি আরবের প্রধানমন্ত্রী
বিষয়শ্রেণী:খাদেমুল হারামাইন শরিফাইন
বিষয়শ্রেণী:সৌদি আরবের যুবরাজ
বিষয়শ্রেণী:বাদশাহ ফয়সাল পুরস্কার বিজয়ী
বিষয়শ্রেণী:সালমান বিন আবদুল আজিজ
বিষয়শ্রেণী:আবদুল আজিজ ইবনে সৌদের পুত্র
বিষয়শ্রেণী:সাত সুদাইরি
বিষয়শ্রেণী:সৌদি শতকোটিপতি
বিষয়শ্রেণী:পানামা পেপার্সে নাম থাকা ব্যক্তি
বিষয়শ্রেণী:সৌদি আরবের প্রতিরক্ষামন্ত্রী
বিষয়শ্রেণী:২০শ শতাব্দীর সৌদি রাজনীতিবিদ
শরিফীয় খেলাফত

**শরিফিয়ান খিলাফত** () ছিল হেজাজের মক্কার শরিফ কর্তৃক ঘোষিত খিলাফত। ১৯২৪ সালে উসমানীয় খিলাফতের বিলুপ্তির পর এই খিলাফত ঘোষিত হয়।

## ইতিহাস

১৫ শতাব্দীর দিকে শরিফিয়ান খিলাফত নিয়ে কিছু ধারণা তৈরী হলেও তা বাস্তব রূপ লাভ করে ১৯ শতকের শেষদিকে উসমানীয় সাম্রাজ্যের পতনের কারণে তা গুরুত্ব লাভ করতে থাকে। ১৮৭৭-১৮৭৮ সালে রুশ-তুর্কি যুদ্ধে তুর্কিদের পরাজয়ের ফলে এর গুরুত্ব বৃদ্ধি পায়। তবে মধ্য প্রাচ্য বা অন্যান্য অঞ্চলে এই খিলাফত বেশি সমর্থন পায়নি।

১৯২২ সালের ১ নভেম্বর তুরস্কের স্বাধীনতা যুদ্ধের মধ্যবর্তী সময়ে উসমানীয় সাম্রাজ্যের বিলুপ্তি হয়। তবে সুলতানের পদ না থাকলেও খলিফার পদ আরো ১৬ মাস টিকে ছিল। এসময়ের মধ্যে খলিফা ছিলেন দ্বিতীয় আবদুল মজিদ। ১৯২৪ সালের ৩ মার্চ পর্যন্ত নবগঠিত তুর্কি প্রজাতন্ত্রের পৃষ্ঠপোষকতায় তিনি খলিফা হিসেবে দায়িত্ব পালন করেন। এরপর তুরস্কের গ্র্যান্ড ন্যাশনাল এসেম্বলি খিলাফতকে বিলুপ্ত ঘোষণা করে। মক্কার শরিফ হুসাইন বিন আলি নিজেকে খলিফা ঘোষণা করেন। তার দাবি ছিল যে তিনি নবির বংশের ব্যক্তি এবং ইসলামের প্রথম দুই পবিত্র স্থান মসজিদুল হারাম ও মসজিদে নববী তার আওতাধীন রয়েছে তাই তিনি খিলাফতের দাবিদার। এই দুই মসজিদের তত্ত্বাবধান খলিফার জন্য অলঙ্ঘনীয় শর্ত ছিল। দ্য টাইমস অনুযায়ী শেষ উসমানীয় সুলতান ও সাবেক খলিফা ষষ্ঠ মুহাম্মদ একটি টেলিগ্রাফ পাঠিয়ে হুসাইনের খিলাফতের দাবিকে সমর্থন করেন। তবে হুসাইন বিন আলির খিলাফত এসময় ঔপনিবেশিক শক্তির আওতাধীন আরব বিশ্বের ব্যাপক স্বীকৃতি লাভে ব্যর্থ হয়। ইবনে সৌদের ইখওয়ান বাহিনী কর্তৃক হেজাজ বিজয়ের পর হুসাইনের হাশিমি পরিবারকে হেজাজ ছেড়ে পালিয়ে যেতে হয়। ফলে শরিফিয়ান খিলাফতের বিলুপ্তি ঘটে।

## তথ্যসূত্র

## গ্রন্থপঞ্জি
*

বিষয়শ্রেণী:১৯২৪-এ সৌদি আরব
বিষয়শ্রেণী:খিলাফত
বিষয়শ্রেণী:আল-হাশিম
মক্কা শরিফাত

**মক্কা শরিফাত** () বা **মক্কা আমিরাত** ছিল মক্কার শরিফ কর্তৃক শাসিত একটি রাষ্ট্র। রাষ্ট্র হলেও এর সার্বভৌমত্ব ছিল না। এটি ৯৮৬ থেকে ১৯২৫ পর্যন্ত স্থায়ী ছিল। ১২০১ সাল থেকে কাতাদা ইবনে ইদরিস আল আলাউয়ি আল হাসানির বংশধররা ধারাবাহিকভাবে ১৯২৫ সাল পর্যন্ত শাসন করেন।

## আরও দেখুন
* মক্কার শরিফ
* উসমানীয় আরব

## তথ্যসূত্র

* 

## বহিঃসংযোগ
* Kingdoms of the Arabs - The Hashemites

বিষয়শ্রেণী:হেজাজ
বিষয়শ্রেণী:সৌদি আরবের ইতিহাস
বিষয়শ্রেণী:ইখশিদি রাজবংশ
বিষয়শ্রেণী:ফাতেমীয় খিলাফত
বিষয়শ্রেণী:সুলায়হি রাজবংশ
বিষয়শ্রেণী:মামলুক সুলতান (কায়রো)
বিষয়শ্রেণী:হেজাজের ইতিহাস
আফসার জাজাই

**আফসার খান জাজাই** (; জন্ম: ১০ আগস্ট, ১৯৯৩) কাবুলে জন্মগ্রহণকারী প্রথিতযশা আফগান আন্তর্জাতিক ক্রিকেটার। আফগানিস্তান ক্রিকেট দলের অন্যতম সদস্য **আফসার জাজাই** দলে মূলতঃ উইকেট-রক্ষকের দায়িত্ব পালন করছেন। এছাড়াও, তিনি ডানহাতে ব্যাটিংয়ে পারদর্শীতা প্রদর্শন করে আসছেন।

## প্রারম্ভিক জীবন
সেপ্টেম্বর, ২০০৯ সালে আইসিসি অনূর্ধ্ব-১৯ ক্রিকেট বিশ্বকাপ বাছাইপর্বে ছয় খেলায় নয়জনকে আউট করতে সহায়তা করেন। মাত্র ১৬ বছর বয়সেই নিউজিল্যান্ডে অনুষ্ঠিত ২০১০ সালের আইসিসি অনূর্ধ্ব-১৯ ক্রিকেট বিশ্বকাপে আফগানিস্তান দলের সদস্য মনোনীত হন। এরপর ২০১২ সালেও দ্বিতীয়বারের মতো অনূর্ধ্ব-১৯ বিশ্বকাপ খেলেন।

১৮ বছর বয়সে শারজায় অনুষ্ঠিত আন্তর্মহাদেশীয় কাপে আফগানিস্তানের পক্ষে প্রথম-শ্রেণীর ক্রিকেটে অভিষেক ঘটে তার। দ্বিতীয় ইনিংসে তার অপরাজিত ৮৪* রানের সুবাদে আফগান দল নেদারল্যান্ডসের বিপক্ষে তিন উইকেটে জয়লাভ করে।

## খেলোয়াড়ী জীবন
২৮ নভেম্বর, ২০১৪ তারিখে সংযুক্ত আরব আমিরাতের বিপক্ষে অনুষ্ঠিত প্রথম একদিনের আন্তর্জাতিকে অভিষেক ঘটে তার। আফগানিস্তান ক্রিকেট বোর্ড কর্তৃপক্ষ কর্তৃক ২৯ ডিসেম্বর, ২০১৪ তারিখে প্রকাশিত ২০১৫ সালের ক্রিকেট বিশ্বকাপের জন্য আফসার জাজাইসহ ১৫-সদস্যের চূড়ান্ত তালিকা প্রকাশ করে।

## তথ্যসূত্র

## আরও দেখুন
* নাসির জামাল
* ২০১৫ ক্রিকেট বিশ্বকাপ দলসমূহ
* ২০১৪-১৫ দুবাই ত্রি-দেশীয় সিরিজ
* আফগানিস্তান জাতীয় ক্রিকেট দল

## বহিঃসংযোগ
* 
* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগান ক্রিকেটার
বিষয়শ্রেণী:আফগান উইকেট-রক্ষক
বিষয়শ্রেণী:আফগানিস্তানের একদিনের আন্তর্জাতিক ক্রিকেটার
বিষয়শ্রেণী:আফগানিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:কাবুল থেকে আগত ক্রিকেটার
বিষয়শ্রেণী:আফগানিস্তানের টেস্ট ক্রিকেটার
বিষয়শ্রেণী:বন্দ-ই-আমির ড্রাগন্সের ক্রিকেটার
বিষয়শ্রেণী:কাবুল জোয়ানানের ক্রিকেটার
বিষয়শ্রেণী:উইকেট-রক্ষক
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:২০২২ এশিয়ান গেমসের ক্রিকেটার
বিষয়শ্রেণী:এশিয়ান গেমসের ক্রিকেটে পদক বিজয়ী
জাকির তালুকদার

**জাকির তালুকদার** বাংলাদেশি কথাসাহিত্যিক। বাংলা কথাসাহিত্যে তিনি ইতোমধ্যেই সুপ্রতিষ্ঠিত আসন তৈরি করে নিয়েছেন। তার মহাকাব্যিক উপন্যাস *পিতৃগণ* সমকালীন কথাসাহিত্যে একটি মৌলিক সংযোজন। তিনি ২০১৪ সালে বাংলা একাডেমি সাহিত্য পুরস্কারে ভূষিত হন, কিন্তু ১০ বছর পর ২০২৪ সালের ২৮ জানুয়ারি সেই পুরস্কার  প্রত্যাখ্যানের ঘোষণা দেন।।

## প্রথম জীবন
জাকির তালুকদার নাটোরে বেড়ে উঠেছেন ।

## কর্মজীবন
তিনি চিকিৎসাবিজ্ঞানে স্নাতক এবং স্বাস্থ্যঅর্থনীতিতে স্নাতকোত্তর ডিগ্রী লাভ করেন। কর্মজীবনে তিনি একজন চিকিৎসক। বিভিন্ন বেসরকারি প্রতিষ্ঠানের চিকিৎসা ও গবেষণা বিভাগে কাজ করছেন।

এক সময় প্রগতিশীল ছাত্র রাজনীতিতে সরাসরি জড়িত জাকির তালুকদার বরাবর সাম্রাজ্যবাদ বিরোধী সাংস্কৃতিক ও সামাজিক আন্দোলনে যুক্ত থাকায় তাঁর গদ্যে সমাজ বাস্তবতার সঙ্গে রাজনীতি ও ইতিহাসচেতনা এসেছে ভিন্ন মাত্রা নিয়ে। লেখালেখির শুরু থেকেই তিনি আলাদা এক পথ নির্মাণে সচেষ্ট ছিলেন। তার লেখায় ধর্মীয়, সামাজিক ও রাজনৈতিক বাস্তবতার সঙ্গে পুরাণের সংমিশ্রণ সম্পূর্ণ ভিন্ন এক মাত্রা নিয়ে উপস্থিত হয়েছে। *পিতৃগণ* ছাড়া *কুরসিনামা*, *মুসলমানমঙ্গল, কবি ও কামিনী, ‘ছায়াবাস্তব, কল্পনা চাকমা ও রাজার সেপাই* তাঁর উল্লেখযোগ্য গ্রন্থ। ২০১৪ সালে বাংলা একাডেমী পুরস্কারে ভূষিত হয়েছেন।

## গ্রন্থসমূহ
এ পর্যন্ত ২৪টি গ্রন্থ তিনি রচনা করেছেন।
তার রচিত গ্রন্থসমূহ:
# কবি ও কামিনী;
# কুরসীনামা
# প্রতিপাঠ
# পিতৃগণ, (জেমকন কথাসাহিত্য পুরস্কার)
# ছায়াবাস্তব
# কল্পনা চাকমা ও রাজার সেপাই
# মায়ের জন্য ভালবাসা
# বাংলাদেশের গল্প
# গল্পসমগ্র
# বাছাই গল্প
# হাঁটতে থাকা মানুষের গল্প
# চলনবিলের রূপকথা
# মুসলমানমঙ্গল (বাংলা একাডেমী পুরস্কার)
# যোজনগন্ধা
# রবীন্দ্রনাথ:’রাজা’
# পিচ্চিভূতের কাণ্ড
# গল্পপাঠ
# হা-ভাতভুমি
# দূরদিগন্তে উঁকি
# বহিরাগত—ইত্যাদি
# মেয়েটি কেবল নিয়তির কাছে হেরেছিল
# ১৯৯২

## পুরস্কার

* বাংলা একাডেমি সাহিত্য পুরস্কার ২০১৪ (২০২৪ সালে পুরস্কারটি ফিরিয়ে দেন)

## তথ্যসূত্র

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী সাহিত্যিক
বিষয়শ্রেণী:কথাসাহিত্যে বাংলা একাডেমি সাহিত্য পুরস্কার বিজয়ী
বিষয়শ্রেণী:বাঙালি লেখক
বিষয়শ্রেণী:জেমকন সাহিত্য পুরস্কার বিজয়ী
মোহাম্মদ নাভিদ

**মোহাম্মদ নাভিদ সেলিম** (; জন্ম: ৩ জুন, ১৯৮৭) আমিরাতি ক্রিকেটার। সংযুক্ত আরব আমিরাত দলের পক্ষে আন্তর্জাতিক ক্রিকেট খেলছেন। দলে তিনি ডানহাতে বোলিং করে থাকেন।

## খেলোয়াড়ী জীবন
২ মে, ২০১৪ তারিখে আফগানিস্তান দলের বিপক্ষে তার একদিনের আন্তর্জাতিকে অভিষেক ঘটে।

আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য নাভিদসহ ১৫-সদস্যের চূড়ান্ত তালিকা প্রকাশ করে।

১২ মার্চ, ২০১৫ তারিখে ওয়েলিংটনের  ওয়েলিংটন রিজিওন্যাল স্টেডিয়ামে অনুষ্ঠিত গ্রুপ পর্বের ৫ম খেলায় দক্ষিণ আফ্রিকার বিপক্ষে নিজস্ব সেরা ৩/৬৩ লাভ করেন। কিন্তু খেলায় তার দল দক্ষিণ আফ্রিকার কাছে ১৪৬ রানের বিশাল ব্যবধানে পরাজিত হয়।

## তথ্যসূত্র

## আরও দেখুন
* মোহাম্মদ তৌকির
* ২০১৫ ক্রিকেট বিশ্বকাপ দলসমূহ
* সংযুক্ত আরব আমিরাত জাতীয় ক্রিকেট দল
* ২০১৪-১৫ আফগানিস্তান ক্রিকেট দলের সংযুক্ত আরব আমিরাত সফর

## বহিঃসংযোগ
* 

বিষয়শ্রেণী:আমিরাতি ক্রিকেটার
বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
বিষয়শ্রেণী:দুর্নীতির অভিযোগে নিষিদ্ধঘোষিত ক্রিকেটার
দাস্তান

**দাস্তান** (داستان dâstân, Persian for "story") হল কথ্য ইতিহাসের একটি অলঙ্কৃত রূপ। এর উৎপত্তি মধ্য এশিয়ায়।

এতে সাধারণত কোনো চরিত্রকে প্রধান হিসেবে ধরা হয় যে বাইরের হামলাকারী বা শত্রু থেকে তার গোত্র বা জনগণকে রক্ষা করে। এই প্রধান চরিত্র এমনভাবে ফুটিয়ে তোলা হয় যাতে কীভাবে একজনের কাজ করা উচিত তার উদাহরণ দেয়া যায় এবং গল্পগুলো যাতে শিক্ষার মাধ্যম হয়ে উঠে। পন্ডিতদের কাছে দাস্তানগুলো সাংস্কৃতিক ইতিহাসে পূর্ণ বিষয়বস্তু। মধ্য এশিয়ায় রুশ আক্রমণের সময় অনেক নতুন দাস্তান সৃষ্টি হয়েছে। এসবে রুশ দখলদারিত্বের প্রতিবাদ করা হয়।

## তথ্যসূত্র


বিষয়শ্রেণী:কথ্য ইতিহাস
বিষয়শ্রেণী:মধ্য এশিয়ার সংস্কৃতি
বিষয়শ্রেণী:ইরানি লোকসাহিত্য
বিষয়শ্রেণী:ফারসি শব্দ ও শব্দসমষ্টি
বিষয়শ্রেণী:মধ্য এশীয় সংস্কৃতি
রামি আল জামারাত

**রামি আল জামারাত** ( **',  "'' পাথর নিক্ষেপ''") (**শয়তানকে পাথর নিক্ষেপ*' বলেও পরিচিত) [[ইসলামের পঞ্চস্তম্ভ|ইসলামের পঞ্চস্তম্ভের]] অন্যতম [[হজ|হজের]] একটি অংশ। হাজিরা [[মক্কা|মক্কার]] পূর্ব দিকে অবস্থিত [[মিনা|মিনায়]] তিনটি দেয়ালে (*জামারাত'' নামে পরিচিত, ইতিপূর্বে এগুলো স্তম্ভ আকারের ছিল) পাথর নিক্ষেপ করেন। এটি হজের অন্যতম গুরুত্বপূর্ণ অংশ। মিনায় আসার পূর্বে মুজদালিফায় অবস্থানের সময় সাধারণত পাথর সংগ্রহ করা হয়।

## স্তম্ভের স্থলে দেয়াল নির্মাণ
২০০৪ সাল পর্যন্ত তিনটি উচু স্তম্ভে পাথর নিক্ষেপ করা হত। এরপর সৌদি কর্তৃপক্ষ নিরাপত্তার জন্য এসব স্তম্ভের স্থলে ২৬ মিটার দীর্ঘ দেয়াল নির্মাণ করে। অনেক হাজিদের নিক্ষিপ্ত পাথর ভুলবশত অন্যদিকের হাজিদের দিকে গিয়ে পড়ত। জামারাতে সহজে পৌছানোর জন্য এগুলোর চারপাশে পায়ে জামারাত সেতু নির্মাণ করা হয়।

## তথ্যসূত্র

বিষয়শ্রেণী:হজ্জ
বিষয়শ্রেণী:মক্কা
বিষয়শ্রেণী:শয়তাম
বিষয়শ্রেণী:ইব্রাহিম
বিষয়শ্রেণী:হজ্জের পরিভাষা
বিষয়শ্রেণী:মক্কার ইতিহাস
বিষয়শ্রেণী:সাতান
২০১৪-১৫ পাকিস্তান ক্রিকেট দলের নিউজিল্যান্ড সফর

পাকিস্তান ক্রিকেট দল পূর্ব-নির্ধারিত সময়সূচী মোতাবেক নিউজিল্যান্ড সফর করে। ৩১ জানুয়ারি থেকে ৩ ফেব্রুয়ারি, ২০১৫ তারিখ পর্যন্ত দলটি নিউজিল্যান্ড ক্রিকেট দলের বিপক্ষে দুইটি একদিনের আন্তর্জাতিক খেলায় প্রতিদ্বন্দ্বিতা করেছে। পাকিস্তানের এ সফরটি মূলতঃ ২০১৫ সালের ক্রিকেট বিশ্বকাপের পূর্ব-প্রস্তুতির অংশবিশেষ যা অস্ট্রেলিয়া ও নিউজিল্যান্ডে যৌথভাবে অনুষ্ঠিত হয়। নিউজিল্যান্ড সিরিজে ২-০ ব্যবধানে জয়ী হয়।

## দলীয় সদস্য

## সফরের ম্যাচ

### ১ম ৫০ ওভার সফরের ম্যাচ

### ২য় ৫০ ওভার সফরের ম্যাচ

## ওডিআই সিরিজ

### ১ম ওডিআই

### ২য় ওডিআই

## পরিসংখ্যান

## তথ্যসূত্র

বিষয়শ্রেণী:২০১৫-এ নিউজিল্যান্ডীয় ক্রিকেট
বিষয়শ্রেণী:২০১৫-এ পাকিস্তানি ক্রিকেট
বিষয়শ্রেণী:পাকিস্তান ক্রিকেট দলের নিউজিল্যান্ড সফর
বিষয়শ্রেণী:২০১৪–১৫ আন্তর্জাতিক ক্রিকেট প্রতিযোগিতা
বিষয়শ্রেণী:২০১৪-১৫ নিউজিল্যান্ডীয় ক্রিকেট মৌসুম
সাকলাইন হায়দার

**সাকলাইন হায়দার** () (জন্ম: ১০ আগস্ট, ১৯৮৭) পাকিস্তানের রাওয়ালপিন্ডিতে জন্মগ্রহণকারী আমিরাতি ক্রিকেটার। তিনি আন্তর্জাতিক ক্রিকেট অঙ্গনে সংযুক্ত আরব আমিরাত ক্রিকেট দলের প্রতিনিধিত্ব করছেন। দলে তিনি মূলতঃ উইকেট-কিপারের দায়িত্ব পালন করছেন। এছাড়াও, তিনি বামহাতে ব্যাটিং করে থাকেন।

## খেলোয়াড়ী জীবন
২ ডিসেম্বর, ২০১৪ তারিখে আফগানিস্তান ক্রিকেট দলের বিপক্ষে তার একদিনের আন্তর্জাতিকে অভিষেক ঘটে।

আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য সাকলাইন হায়দারসহ ১৫-সদস্যের চূড়ান্ত তালিকা প্রকাশ করে।

## তথ্যসূত্র

## আরও দেখুন
* মোহাম্মদ নাভিদ
* ২০১৫ ক্রিকেট বিশ্বকাপ দলসমূহ
* সংযুক্ত আরব আমিরাত জাতীয় ক্রিকেট দল
* ২০১৪-১৫ সংযুক্ত আরব আমিরাতে অস্ট্রেলিয়া বনাম পাকিস্তান ক্রিকেট দল

## বহিঃসংযোগ
* 

বিষয়শ্রেণী:আমিরাতি ক্রিকেটার
বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার
বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার‎
বিষয়শ্রেণী:রাওয়ালপিন্ডি থেকে আগত ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:পাকিস্তানি বংশোদ্ভূত ক্রীড়াবিদ
বিষয়শ্রেণী:উইকেট-রক্ষক
সর্দার মহম্মদ খানজী

**সর্দার মহম্মদ খানজী** বালাসিনোর রাজ্যে বাবি রাজবংশের প্রথম নবাব ছিলেন।

## সংক্ষিপ্ত জীবনী
সর্দার মহম্মদ খানজী জুনাগড় রাজ্যের প্রথম নবাব প্রথম মহম্মদ বাহাদুর খানজীর দ্বিতীয় পুত্র ছিলেন। পিতার অধীনে তিনি মুঘল সেনাবাহিনীতে যোগদান করেন এবং ১৭৪৮ খ্রিস্টাব্দে তাঁকে বালাসিনোরের প্রশাসনিক দায়িত্ব প্রদান করা হয়। ১৭৫৮ খ্রিস্টাব্দের ২৮শে সেপ্টেম্বর পিতার মৃত্যু হলে তিনি বালাসিনোর রাজ্যের প্রথম স্বাধীন নবাব হিসেবে আত্মপ্রকাশ করেন। তাঁর পুত্র প্রথম মহম্মদ জামিয়াত খানজী রাজ্যের পরবর্তী নবাব হন।

## তথ্যসূত্র

বিষয়শ্রেণী:বালাসিনোরের নবাব
প্রথম মহম্মদ জামিয়াত খানজী

**প্রথম মহম্মদ জামিয়াত খানজী** বালাসিনোর রাজ্যের দ্বিতীয় নবাব ছিলেন।

## সংক্ষিপ্ত জীবনী
প্রথম মহম্মদ জামিয়াত খানজী বালাসিনোর রাজ্যের প্রথম নবাব সর্দার মহম্মদ খানজীর পুত্র ছিলেন। পিতার মৃত্যু হলে তিনি বালাসিনোর রাজ্যের দ্বিতীয় নবাব হিসেবে সিংহাসনে আরোহণ করেন। তাঁর পুত্র প্রথম মহম্মদ সলাবত খানজী রাজ্যের পরবর্তী নবাব হন।

## তথ্যসূত্র

বিষয়শ্রেণী:বালাসিনোরের নবাব
প্রথম মহম্মদ সলাবত খানজী

**প্রথম মহম্মদ সলাবত খানজী** (মৃত্যু- মে, ১৮২০) বালাসিনোর রাজ্যের তৃতীয় নবাব ছিলেন।

## সংক্ষিপ্ত জীবনী
প্রথম মহম্মদ সলাবত খানজী বালাসিনোর রাজ্যের দ্বিতীয় নবাব প্রথম মহম্মদ জামিয়াত খানজীর পুত্র ছিলেন। পিতার মৃত্যু হলে তিনি বালাসিনোর রাজ্যের নবাব হিসেবে সিংহাসনে আরোহণ করেন। কোন সন্তান না থাকায় তিনি তার পিসতুতো ভ্রাতা মহম্মদ আবিদ খানজীকে রাজ্যের পরবর্তী নবাব হিসেবে মনোনীত করেন।

## তথ্যসূত্র

বিষয়শ্রেণী:বালাসিনোরের নবাব
বিষয়শ্রেণী:১৮২০-এ মৃত্যু
সৈন্য বাহিনীর বিশেষ ক্ষমতা আইন, ১৯৫৮

**সৈন্য বাহিনীর বিশেষ ক্ষমতা আইন, ১৯৫৮** () হচ্ছে ভারতীয় সংসদের আইন যেটি ১৯৫৮ সালের ১১ সেপ্টেম্বর পাস হয়। এটির মাত্র ছয়টি ধারা ভারতীয় সামরিক বাহিনীকে অশান্ত এলাকায় ("disturbed areas") আইন প্রয়োগের অনুমোদন দেয়।

## উদ্দেশ্য ও প্রয়োগ
ভারতের উত্তর-পূর্বের ৭ রাজ্য—অরুণাচল, মিজোরাম, নাগাল্যান্ড, মণিপুর, মেঘালয়, অসম ও ত্রিপুরার বিচ্ছিন্নতাবাদী আন্দোলন দমন করতে গঠিত হয় । গত শতকের আশির দশকে পঞ্জাবে খলিস্তান আন্দোলন এবং পরে ৯০ দশকে জম্মু ও কাশ্মীরে এই আইন প্রয়োগ করা হয়। তখন থেকে সেখানেও এই আইন বলবৎ রয়েছে।

## ক্ষমতা
এই আইন অনুযায়ী, সেনাবাহিনী যে কোন সন্দেহভাজন ব্যক্তিকে গুলি করতে পারবে। বিনা ওয়ারেন্টে গ্রেফতার করতে পারবে। বিনা ওয়ারেন্টে যে কোন জায়গায়, যে কারও বাড়িতে তল্লাশি চালাতে পারবে। কোথাও জঙ্গিদের ঘাঁটি রয়েছে বলে সন্দেহ হলে, তা নির্দ্বিধায় উড়িয়ে দিতে পারবে। রাস্তায় কোনও যানবাহনের সন্দেহজনক গতিবিধি লক্ষ করলে, তা থামিয়ে তৎক্ষণাৎ তল্লাশি চালানো যাবে। এবং সর্বোপরি এই আইনানুযায়ী, সংশ্লিষ্ট সেনা আধিকারিকের বিরুদ্ধে কোনও তদন্ত বা আইনি পদক্ষেপ করা যাবে না।

## সমালোচনা
আইনটি দায়িত্বশীলদের কাছ থেকে অনবরত সমালোচনার সম্মুখীন হয়েছে এই বলে যে, আইন প্রয়োগকারী এলাকায় মানবাধিকার লঙ্ঘিত হয়েছে, সেসব জায়গায় হত্যা, অত্যাচার, নিষ্ঠুরতা, অপহরণ, হারিয়ে যাওয়া ইত্যাদি ঘটনায় আইন প্রয়োগকারী বাহিনী জড়িত থেকেছে। ৬ডিসেম্বর ২০২১ নাগাল্যান্ডে সেনাকর্তৃক সাধারণ মানুষের মৃত্যুর পর এই আইন বাতিলের দাবি উঠেছে।

## প্রয়োগ ও প্রভাব
২০০০ সালে এই আইনের অপপ্রয়োগ ঘটিয়ে মণিপুরে ১০০ জন নিরপরাধ মানুষকে হত্যা করেছিল অসম রাইফেলসের সেনাবাহিনী। এই ঘটনার প্রতিবাদেই মণিপুরের বিখ্যাত সমাজসেবী ইরম শর্মিলা চানু দীর্ঘ ১৬ বছর অনশন করেন। এছাড়াও কাশ্মীরবাসীদের উপর এই আইন চাপিয়ে তাঁদের সাংবিধানিক প্রতিকার চাওয়ার ক্ষমতাও কেড়ে নেওয়া হয়েছিল বলে নিন্দার ঝড় দেখা দিয়েছিল ভারতের কেন্দ্রীয় সরকারের বিরুদ্ধে। 

## তথ্যসূত্র

## বহিঃসংযোগ

*Presentation on Armed Forces (Special Powers) Act, 1958 by Major General Nilendra Kumar, Director, Amity Law School Noida
*Coverage on website of South Asia Human Rights Documentation Centre 
*"''Armed Forces Act to go from Imphal''" - rediff.com article dated 12 August 2004

বিষয়শ্রেণী:১৯৫৮-এর আইন
বিষয়শ্রেণী:ভারতীয় সংসদের আইন
বিষয়শ্রেণী:ভারতে ১৯৫৮
বিষয়শ্রেণী:ভারতীয় সেনাবাহিনী
বিষয়শ্রেণী:কাশ্মীর সমস্যা
বিষয়শ্রেণী:ভারতে মানবাধিকার লঙ্ঘন
বিষয়শ্রেণী:ভারতের সামরিক ইতিহাস
বিষয়শ্রেণী:জম্মু ও কাশ্মীরে মানবাধিকার লঙ্ঘন
মহম্মদ আবিদ খানজী

**মহম্মদ আবিদ খানজী** (রাজত্বকাল: ১৮২০-১৮২২) বালাসিনোর রাজ্যের চতুর্থ নবাব ছিলেন।

## সংক্ষিপ্ত জীবনী
মহম্মদ আবিদ খানজী বালাসিনোর রাজ্যের প্রথম নবাব সর্দার মহম্মদ খানজীর কন্যার কনিষ্ঠ পুত্র ছিলেন। তার পিতার নাম ছিল নওয়াজ খানজী। ১৮২০ খ্রিষ্টাব্দের মে মাসে বালাসিনোর রাজ্যের তৃতীয় নবাব প্রথম মহম্মদ সলাবত খানজীর মৃত্যু হলে তিনি তার উত্তরাধিকারী হিসেবে রাজ্যের নবাব হিসেবে সিংহাসনে আরোহণ করেন। দুই বছর পরে তার জ্যেষ্ঠ ভ্রাতা মহম্মদ এদল খানজী তাকে সিংহাসনচ্যূত করেন। তার কন্যার নাম ছিল সর্দার বখতে সাহিবা।

## তথ্যসূত্র

বিষয়শ্রেণী:বালাসিনোরের নবাব
ইরম শর্মিলা চানু

**ইরম শর্মিলা চানু** ১৯৭২ সনের ১৪ মার্চ মণিপুরে জন্মগ্রহণ করেন৷ তাকে মণিপুরের লৌহমানবী "Iron Lady of Manipur" বলা হয়।  তিনি ২০০০ সনের ২ নভেম্বরের পর থেকে মণিপুরে সৈন্য বাহিনীর বিশেষ ক্ষমতা আইন, ১৯৫৮ (Armed Forces (Special Powers) Act, 1958 (AFSPA)) বাতিল করার জন্য অনশন করছেন৷ তার মতে মণিপুর এবং উত্তর-পূর্ব ভারতে এটিই হিংসার মূল কারণ। বর্তমানে অনশনের দশ বছর অতিক্রম করা শর্মিলাকে পৃথিবীর সবচেয়ে দীর্ঘ সময় অনশন করা নারী হিসেবে ধরা হচ্ছে।

## অনশনের বিষয়ে
২০০০ সনের ২ নভেম্বর মণিপুরের ইম্ফল উপত্যকার মালমে ভারতের অন্যতম প্যারামিলিটারী বাহিনী দশজন মণিপুরী ভারতীয় নাগরিককে হত্যা করে। এই ঘটনাটিকে পাচলৈ **"মালম গণহত্যা"** বলে উল্লেখ করা হয়। পাচদিনার স্থানীয় খবরের কাগজে ফটোসহ এই ঘটনার খবর ছাপা হয়। সেসব মৃতদের ভিতরে ৬২ বছর বয়সী বৃদ্ধা লেইচাংবাম ইবেতমি এবং ১৯৮৮ সনের রাষ্ট্রীয় শিশুর সাহসীকতার বটা বিজয়ী ১৮ বছরের ছিনাম চন্দ্রমণিও ছিলো।

এই ঘটনার প্রতিবাদে তখনকার চতুর্থ শ্রেণির কর্মচারীর ২৮ বছর বয়সী মেয়ে শর্মিলা, অনশন আরম্ভ করেন। তার ভাই ইরম সিংহজিৎ সিঙর মতে "২ নভেম্বর ২০০২ তাৰিখ ছিলো বৃহস্পতিবার। শর্মিলা সকালের পরে বৃহস্পতিবারে ব্রত রেখেছিলো। তাঁর সেই "ব্রত"কে অব্যাহত রাখবে বলে স্থির করেছিলো"। ৪ নভেম্বর তারিখে অনশন আরম্ভের তারিখ হিসাবে গণনায় ধৰা হয়: ৩ তারিখ শুক্রবারে পেষ্ট্ৰী এবং মিঠাই দিয়ে নৈশভোজন শেষ করে শর্মিলা অনশন আরম্ভ করেন এবং অনুমতি সংগ্রহের কথা স্থানবিশেষে উল্লেখ কৰা হয়। 

ভারত সরকারের উপরে শর্মিলার মুখ্য দাবী হচ্ছে AFSPA উঠাই নেয়া। এই আইনে সৈন্যবাহিনীকে সন্ত্রাসবাদী হবার সন্দেহে যেকোনো ভারতীয় নাগরিককে আটক করবার অধিকার প্রদান করা হয়েছে। বিরোধীপক্ষ এবং মানবাধিকার গোষ্ঠীসমূহের মতে এই আইনে নির্দোষ নাগরিককে অত্যাচাৰ, অপহরণ (forced disappearance) এবং গুপ্তহত্যা (extrajudicial execution) বৈধ করবার সুবিধা করে দিয়েছে।

অনশন আরম্ভ করবার তিনদিন পরে ভারতীয় দণ্ডবিধি আইন'র (:en:Indian panel code) ৩০ ধারায় "আত্মহত্যার চেষ্টা"র অভিযোগে শর্মিলাকে গ্রেপ্তার করে পুলিসি হেফাজতে প্রেরণ করে।  তার স্বাস্থ্যের দ্রুত অবনতি ঘটার পরিপ্রেক্ষিতে জোর করে নাকের মাধ্যমে খাবার গ্রহণে :en:nasogastric intubation বাধ্য করা হয়। তার পর প্রায়ই ইরম শর্মিলাকে নিয়মিতভাবে ভারতীয় দণ্ডবিধি আইন-এর ৩০৯ ধারার অধীনে প্রায় আটক করা হয়েছে এবং এখন পর্যন্ত আটক আছে। ৩০৯ ধারা মতে আত্মহত্যা পরায়ণ ব্যক্তিকে এক বছর পর্যন্ত জেল, বা জরিমানা উভয় দণ্ড প্রদান করা যাবে।

## তথ্যসূত্র

বিষয়শ্রেণী:১৯৭২-এ জন্ম
বিষয়শ্রেণী:ভারতীয় সাংবাদিক
বিষয়শ্রেণী:ভারতীয় নাগরিক অধিকার কর্মী
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:জীবিত ব্যক্তি
বিষয়শ্রেণী:মৈতৈ ব্যক্তি
বিষয়শ্রেণী:অহিংসা আন্দোলনকারী
বিষয়শ্রেণী:ভারতে রাজনৈতিক দমন
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:অনশনকারী প্রতিবাদী
বিষয়শ্রেণী:রাজনীতিতে ভারতীয় নারী
বিষয়শ্রেণী:২১শ শতাব্দীর ভারতীয় কবি
বিষয়শ্রেণী:ভারতীয় কর্মী সাংবাদিক
বিষয়শ্রেণী:ভারতীয় সক্রিয়কর্মী
বিষয়শ্রেণী:ভারতীয় নারী সাংবাদিক
বিষয়শ্রেণী:২১শ শতাব্দীর ভারতীয় সাংবাদিক
বিষয়শ্রেণী:ভারতীয় বন্দী ও আটক
বিষয়শ্রেণী:ইম্ফলের ব্যক্তি
বিষয়শ্রেণী:মণিপুরের লেখিকা
১৯৮২ আইসিসি ট্রফি

**১৯৮২ আইসিসি ট্রফি** সীমিত ওভারের ক্রিকেট প্রতিযোগিতা হিসেবে দ্বিতীয়বারের মতো অনুষ্ঠিত হয়। ১৬ জুন থেকে ২০ জুলাই সময়কালে ইংল্যান্ডে অনুষ্ঠিত এ প্রতিযোগিতায় ১৬ দেশের জাতীয় দল অংশগ্রহণ করে। প্রত্যেক দল ৬০ ওভারব্যাপী খেলায় অংশ নেয়। খেলায় সাদা পোশাক ও লাল বল ব্যবহৃত হয়। ১৯৭৯ সালের প্রতিযোগিতার ন্যায় সকল খেলা মিডল্যান্ডসে অনুষ্ঠিত হলেও চূড়ান্ত খেলা লিচেস্টারের গ্রেস রোডে আয়োজনের ব্যবস্থা করা হয়। জিম্বাবুয়ে দল বারমুদাকে হারিয়ে ১৯৮৩ সালের ক্রিকেট বিশ্বকাপের মূল-পর্বের খেলায় অংশগ্রহণের যোগ্যতা লাভ করে। প্রতিযোগিতা আয়োজনকালে দূর্যোগপূর্ণ আবহাওয়া থাকায় অনেকগুলো খেলা পূর্বেই শেষ হয়ে যায় অথবা বৃষ্টির কারণে পরিত্যক্ত ঘোষিত হয়। তন্মধ্যে পশ্চিম আফ্রিকা দল গ্রুপ পর্বের সাত খেলায় মাত্র দুইটিতে ফলাফল আনতে সক্ষম হয়।

পূর্বেকার প্রতিযোগিতায় শ্রীলঙ্কা জয়লাভ করে। দলটি আইসিসি কর্তৃক পূর্ণাঙ্গ সদস্য হওয়ায় টেস্ট ও একদিনের আন্তর্জাতিকে খেলার মর্যাদা লাভ করে। ফলে তারা এবারের আসরে অংশগ্রহণ করেনি ও স্বয়ংক্রিয়ভাবে বিশ্বকাপের চূড়ান্ত পর্বে খেলে। অন্যদিকে কানাডা দল চূড়ান্ত পর্বে উঠতে ব্যর্থ হয়।

## অংশগ্রহণকারী দলসমূহ
***এ-গ্রুপ:** কানাডা, জিব্রাল্টার, ইসরায়েল, হংকং, কেনিয়া, পাপুয়া নিউগিনি, যুক্তরাষ্ট্র, জিম্বাবুয়ে
***বি-গ্রুপ:** বাংলাদেশ, বারমুদা, পূর্ব আফ্রিকা, ফিজি, মালয়েশিয়া, নেদারল্যান্ডস, সিঙ্গাপুর, পশ্চিম আফ্রিকা

## পয়েন্ট তালিকা
*হলুদ চিহ্নিত দলগুলো সেমি-ফাইনালে খেলার যোগ্যতা লাভ করে।*

## শীর্ষস্থানীয় ব্যাটসম্যান
*যোগ্যতা: কমপক্ষে ২০০ রান।*

## শীর্ষস্থানীয় বোলার
*যোগ্যতা: কমপক্ষে ১০ উইকেট।*

## তথ্যসূত্র

*ICC Trophy 1982 at CricketArchive
*ICC Trophy 1982 at Cricinfo

বিষয়শ্রেণী:১৯৮২-এ ক্রিকেট
বিষয়শ্রেণী:আইসিসি বিশ্বকাপ বাছাইপর্ব
বিষয়শ্রেণী:১৯৮০-৮১ থেকে ১৯৮৫ আন্তর্জাতিক ক্রিকেট প্রতিযোগিতা
বিষয়শ্রেণী:ইংল্যান্ডে আন্তর্জাতিক ক্রিকেট প্রতিযোগিতা
মহম্মদ মনওয়ার খানজী

**মহম্মদ মনওয়ার খানজী** (১৭ই সেপ্টেম্বর ১৮৪৬- ২৪শে মার্চ, ১৮৯৯) বালাসিনোর রাজ্যের সপ্তম নবাব ছিলেন।

## সংক্ষিপ্ত জীবনী
মহম্মদ মনওয়ার খানজী বালাসিনোর রাজ্যের ষষ্ঠ নবাব মহম্মদ জোরাওয়ার খানজীর জ্যেষ্ঠ পুত্র ছিলেন। ১৮৮২ খ্রিষ্টাব্দে ৩০শে নভেম্বর পিতার মৃত্যু হলে তিনি রাজ্যের নবাব হিসেবে সিংহাসনে আরোহণ করেন। তিনি তিনজন অভিজাত কন্যাকে বিবাহ করেন। তার দ্বিতীয় মহম্মদ জামিয়াত খানজী নামক একজন পুত্র এবং হামির বখতে সাহিবা ও হুসেইন বখতে সাহিবা নামক দুই কন্যাসন্তান ছিল।

## তথ্যসূত্র

বিষয়শ্রেণী:বালাসিনোরের নবাব
বিষয়শ্রেণী:১৮৪৬-এ জন্ম
বিষয়শ্রেণী:১৮৯৯-এ মৃত্যু
দ্বিতীয় মহম্মদ জামিয়াত খানজী

**দ্বিতীয় মহম্মদ জামিয়াত খানজী** (১০ই নভেম্বর ১৮৯৪- ২রা ফেব্রুয়ারি, ১৯৪৫) বালাসিনোর রাজ্যের অষ্টম নবাব ছিলেন।

## সংক্ষিপ্ত জীবনী
দ্বিতীয় মহম্মদ জামিয়াত খানজী বালাসিনোর রাজ্যের সপ্তম নবাব মহম্মদ মনওয়ার খানজীর একমাত্র পুত্র ছিলেন। ১৮৯৯ খ্রিষ্টাব্দে ২৪শে মার্চ পিতার মৃত্যু হলে তিনি রাজ্যের নবাব হিসেবে সিংহাসনে আরোহণ করেন। ১৮৯৯ খ্রিষ্টাব্দ থেকে নাবালক অবস্থায় রাজপ্রতিনিধিদের তত্ত্বাবধানে রাজত্ব করার পর তিনি ১৯১৫ খ্রিষ্টাব্দের ৯ই নভেম্বর পূর্ণ শাসনক্ষমতা লাভ করেন। তিনি রাজকোট শহরে অবস্থিত রাজকুমার কলেজে শিক্ষালাভ করেন ও দেরাদুন শহরে সামরিক প্রশিক্ষণ লাভ করেন। ১৯৩৩ খ্রিষ্টাব্দের ৩০শে আগস্ট আর্থিক গোলযোগের কারণে ব্রিটিশ ভারত সরকারের তরফে তার প্রশাসনিক ক্ষমতা কেড়ে নেওয়া হয় এবং রাজ্যকে ব্রিটিশ সরকারের একজন প্রতিনিধির শাসনাধীনে রাখা হয়। ১৯৩৮ খ্রিষ্টাব্দের ফেব্রুয়ারি মাসে তাকে রাজ্যের বাইরে বাস করার নির্দেশ দেওয়া হয়।

## পরিবার
তিনি ১৯১৫ খ্রিষ্টাব্দের ৩১শে অক্টোবর শুভন বখতে সাহিবা, ১৯১৮ খ্রিষ্টাব্দে সর্দার বা সাহিবা, ১৯২৯ খ্রিষ্টাব্দের ফেব্রুয়ারি মাসে খুরশীদ বেগম সাহিবা এবং ১৯৩০ খ্রিষ্টাব্দের ২৫শে ডিসেম্বর জোহরা বেগম সাহিবা নামক চারজন মহিলাকে বিবাহ করেন। তার দ্বিতীয় মহম্মদ সলাবত খানজী নামক এক পুত্র এবং শাহ জাহান বখতে সাহিবা, নূর জাহান বখতে সাহিবা, কমর জাহান বখতে সাহিবা, বদর জাহান বখতে সাহিবা, আখতার জাহান বখতে সাহিবা ও জোহরা জাহান বখতে সাহিবা নামক ছয় কন্যা ছিল।

## তথ্যসূত্র

বিষয়শ্রেণী:বালাসিনোরের নবাব
বিষয়শ্রেণী:১৮৯৪-এ জন্ম
বিষয়শ্রেণী:১৯৪৫-এ মৃত্যু
প্রাচীন ভারতে প্রাণদণ্ডের নিয়মকানুন

প্রাচীন হিন্দুরাজ্যে প্রাণদণ্ডের অপরাধীদের চারভাবে প্রাণদণ্ড হত।
## নিয়ম
প্রথম, শ্মশানে নিয়ে কালীদেবীর সামনে বলিদান ; দ্বিতীয়, শূলে দেওয়া; তৃতীয়, হাত-পা বেঁধে অগ্নিকুণ্ডে নিক্ষেপ; চতুর্থ, জ্যান্ত অবস্থায় মাটিতে পুঁতে ফেলা। অতি সম্ভ্রান্তবংশীয় অপরাধীদের প্রথম উপায়ে প্রাণদণ্ড হত। আর মহাব্যাধিযুক্ত অপরাধীদের চতুর্থ উপায়ে প্রাণদণ্ড হত।
## রোমথা
প্রথম ও চতুর্থ উপায়ে দণ্ডিত রোমথা হত না। দ্বিতীয় ও তৃতীয় প্রকারের অপরাধীদের মধ্যে যাদের সবল ও সুস্থ দেহ দেখাত, চিকিৎসকরা তাদের রাজার কাছে নিয়ে গিয়ে 'রোমথা' করতেন। এদের কপালে উল্কি দ্বারা 'রোমথা' শব্দটি চিরস্থায়ীভাবে লিখে দেওয়া হত। রোমথাদের দেহ ও প্রাণ কবিরাজের সম্পূর্ণ স্বেচ্ছাধীন ছিল। ওষুধের গুণাগুণ পরীক্ষার জন্য কবিরাজরা তাদের দেহ ব্যবহার করতেন।
## তথ্যসূত্র

## গ্রন্থপঞ্জি
# বাঙ্গালার সামাজিক ইতিহাস, দুর্গাচন্দ্র সান্যাল, মডেল পাবলিসিং হাউস, ISBN 81-7616-067-9.

বিষয়শ্রেণী:ভারতের ইতিহাস
দ্বিতীয় মহম্মদ সলাবত খানজী

**দ্বিতীয় মহম্মদ সলাবত খানজী** (জন্ম:২০শে মে ১৯৪৪) বালাসিনোর রাজ্যের নবম ও অন্তিম নবাব ছিলেন।

## সংক্ষিপ্ত জীবনী
দ্বিতীয় মহম্মদ সলাবত খানজী বালাসিনোর রাজ্যের অষ্টম নবাব দ্বিতীয় মহম্মদ জামিয়াত খানজীর পুত্র ছিলেন। তার মাতার নাম ছিল জোহরা বেগম সাহিবা। ১৯৪৪ খ্রিষ্টাব্দে ২রা ফেব্রুয়ারি পিতার মৃত্যু হলে নাবালক অবস্থায় তিনি রাজ্যের নবাব হিসেবে সিংহাসনে আরোহণ করেন ও  রাজপ্রতিনিধিদের তত্ত্বাবধানে রাজত্ব করার অধিকার লাভ করেন। ১৯৪৭ খ্রিষ্টাব্দে তার রাজ্যকে সদ্য স্বাধীনতা প্রাপ্ত ভারতীয় প্রজাতন্ত্রের সাথে একত্রীভূত করে নেওয়া হয়। ১৯৪৮ খ্রিষ্টাব্দের ১০ই জুন বম্বে প্রেসিডেন্সির সাথে বালাসিনোর রাজ্য একত্রীভূত হয়। ১৯৭১ খ্রিষ্টাব্দের ২৮শে ডিসেম্বর ভারত সরকার সংবিধান সংশোধন করে তার নবাব পদের বিলোপ ঘটায়। তিনি ১৯১৮ খ্রিষ্টাব্দে ফরহাত সুলতানা বেগম সাহিবা নামক এক অভিজাত মহিলাকে বিবাহ করেন। তাদের সুলতান মহম্মদ সালাউদ্দীন খানজী নামক এক পুত্র এবং মেহের আফশার সুলতানা বখতে সাহিবা, অঞ্জুম সুলতানা বখতে সাহিবা ও আহিল্যা সুলতানা বখতে সাহিবা নামক তিন কন্যা ছিল।

## তথ্যসূত্র

বিষয়শ্রেণী:বালাসিনোরের নবাব
বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
মহম্মদ এদল খানজী

**মহম্মদ এদল খানজী** (মৃত্যু: ২রা ডিসেম্বর, ১৮৩১) বালাসিনোর রাজ্যের পঞ্চম নবাব ছিলেন।

## সংক্ষিপ্ত জীবনী
মহম্মদ এদল খানজী বালাসিনোর রাজ্যের প্রথম নবাব সর্দার মহম্মদ খানজীর কন্যার জ্যেষ্ঠ পুত্র ছিলেন। তার পিতার নাম ছিল নওয়াজ খানজী। ১৮২২ খ্রিষ্টাব্দে বালাসিনোর রাজ্যের চতুর্থ নবাব ও তার কনিষ্ঠ ভ্রাতা মহম্মদ আবিদ খানজীকে সিংহাসনচ্যূত করে তিনি রাজ্যের নবাব হিসেবে সিংহাসনে আরোহণ করেন। তিনি যমুনা বিবি নামক এক মহিলাকে বিবাহ করেন। তাদের মহম্মদ জোরাওয়ার খানজী ও মহম্মদ বদর খানজী নামক দুইজন পুত্রের জন্ম হয়।

## তথ্যসূত্র

বিষয়শ্রেণী:বালাসিনোরের নবাব
বিষয়শ্রেণী:১৮৩১-এ মৃত্যু
মহম্মদ জোরাওয়ার খানজী

**মহম্মদ জোরাওয়ার খানজী** (১৮২৮- ৩০শে নভেম্বর, ১৮৮২) বালাসিনোর রাজ্যের ষষ্ঠ নবাব ছিলেন।

## সংক্ষিপ্ত জীবনী
মহম্মদ জোরাওয়ার খানজী বালাসিনোর রাজ্যের পঞ্চম নবাব মহম্মদ আবিদ খানজীর জ্যেষ্ঠ পুত্র ছিলেন। তার মাতার নাম ছিল যমুনা বিবি। ১৮৩১ খ্রিষ্টাব্দে ২রা ডিসেম্বর পিতার মৃত্যু হলে তিনি রাজ্যের নবাব হিসেবে সিংহাসনে আরোহণ করেন। ১৮৪৩ খ্রিষ্টাব্দ পর্যন্ত মাতার তত্ত্বাবধানে রাজত্ব করেন। তিনি পিতৃব্য মহম্মদ আবিদ খানজীর কন্যা সর্দার বখতে সাহিবাকে বিবাহ করেন। এছাড়া চাঁদ বিবি এবং গাজিন বকশ নামক দুইজন মহিলাকে বিবাহ করেন। তার মহম্মদ মনওয়ার খানজী ও বুধু মিঞা নামক দুইজন পুত্র এবং দোসি বখতে সাহিবা নামক এক কন্যাসন্তান ছিল।

## তথ্যসূত্র

বিষয়শ্রেণী:বালাসিনোরের নবাব
বিষয়শ্রেণী:১৮২৮-এ জন্ম
বিষয়শ্রেণী:১৮৮২-এ মৃত্যু
শেরে বাংলা নগর থানা

**শেরে বাংলা নগর** বাংলাদেশের ঢাকা জেলার একটি থানা। এর ভেতর আগারগাঁও অবস্থিত এবং বাংলাদেশের জাতীয় সংসদ ভবন এই এলাকায় অবস্থিত। বাঙালি রাজনীতিবিদ এবং বিংশ শতাব্দীর প্রথমার্ধে বাঙালি কূটনীতিক হিসেবে বেশ পরিচিত শেরে বাংলা আবুল কাশেম ফজলুল হকের নামানুসারে এই এলাকার নামকরণ করা হয়। বিভিন্ন গুরুত্বপূর্ণ সরকারি, বেসরকারি প্রতিষ্ঠান, ব্যাংক-বীমা প্রতিষ্ঠানের জন্য এই স্থানটি গুরুত্বপূর্ণ।

## ভূগোল
শেরেবাংলা নগর থানার অবস্থান হচ্ছে -এ।

## গঠন
আগস্ট ৪, ২০০৯ সালে তেজগাঁও, কাফরুল ও মোহাম্মদপুর এই তিন থানার অংশ নিয়ে শেরে বাংলা নগর থানা গঠন করা হয়।

## শিক্ষা প্রতিষ্ঠান
# শেরেবাংলা কৃষি বিশ্ববিদ্যালয়
#ধানমন্ডি গভ. বয়েজ হাই স্কুল
# শহীদ সোহরাওয়ার্দী মেডিকেল কলেজ হাসপাতাল
# তেজগাঁও কলেজ
# শেরেবাংলা নগর মহিলা মহাবিদ্যালয়
# নিউ মডেল বিশ্ববিদ্যালয় কলেজ
# আগারগাঁও তালতলা কলোনি উচ্চ বিদ্যালয় ও মহিলা কলেজ
# গনভবন সরকারি উচ্চবিদ্যালয়
# শেরেবাংলা নগর সরকারি বালক উচ্চ বিদ্যালয়;
# শেরেবাংলা নগর সরকারি বালিকা উচ্চ বিদ্যালয়;
# নাজনীন উচ্চ বিদ্যালয়
# রাজধানী উচ্চ বিদ্যালয়
# নিউ মডেল মোমিন বহুমুখী উচ্চ বিদ্যালয়
# শুকরাবাদ বহুমুখী উচ্চ বিদ্যালয়
# আগারগাঁও আদর্শ উচ্চ বিদ্যালয়
# মহিলা পলিটেকনিক ইনস্টিটিউট;
# লায়ন্স অগ্রগতি শিক্ষা নিকেতন
# শেরে বাংলা নগর সরকারি উচ্চ-মাধ্যমিক বালক বিদ্যালয়
# সরকারি সংগীত কলেজ

## ছবি
File:National Assembly of Bangladesh (12).jpg|সাংসদবৃন্দের কার্যালয়
File:National Assembly of Bangladesh (06).jpg|বাংলাদেশের জাতীয় সংসদ
Image:IDB Dhaka.jpg|ইসলামী উন্নয়ন ব্যাংক, ঢাকা
File:Mausoleum of Ziaur Rahman (11).jpg|জিয়াউর রহমানের মাজার


## আরো দেখুন
জাতীয় সংসদ ভবন

## তথ্যসূত্র

বিষয়শ্রেণী:ঢাকা জেলার থানা
বিষয়শ্রেণী:আবুল কাশেম ফজলুল হকের স্মারক
বির আল আরওয়াহ

**বির আল আরওয়াহ** হল প্রাকৃতিক ও মানব নির্মিত একটি গুহা। এটি জেরুজালেমের কুব্বাত আস সাখরার অভ্যন্তরের সাখরার নিচে অবস্থিত।

## গঠন

### প্রবেশপথ
সাখরার দক্ষিণপূর্ব দিকে এর প্রবেশপথ অবস্থিত।

### কক্ষ
গুহার ভেতরের কক্ষটি মোটামুটি বর্গাকার এবং উচ্চতা ১.৫ থেকে ২.৫ মিটার। এখানে বৈদ্যুতিক বাতি ও পাখা রয়েছে।

## তথ্যসূত্র

## বহিঃসংযোগ
*Photo of the Well of Souls @ Photos8.org
*Video of a descent into the Well of Souls  @ IslamicLandmarks.com

বিষয়শ্রেণী:হারাম আল শরিফ
বিষয়শ্রেণী:জেরুসালেমের ইতিহাস
বিষয়শ্রেণী:ইসলামি পুরাণ
বিষয়শ্রেণী:ক্রুসেড স্থান
প্রথম জওয়ান মর্দ খান

**প্রথম জওয়ান মর্দ খান** বা **মহম্মদ খান-ই-জাহান** (মৃত্যু: ২৭শে জুলাই, ১৭২৯) রাধনপুর রাজ্যে বাবি রাজবংশের প্রথম নবাব ছিলেন।

## সংক্ষিপ্ত জীবনী
মহম্মদ খান-ই-জাহান গুজরাটের নায়েব সুবেদার সফদর খানের তৃতীয় পুত্র ছিলেন। ১৭১৫ থেকে ১৭২৯ খ্রিস্টাব্দ পর্যন্ত তিনি রাধনপুরের ফৌজদারের দায়িত্ব পালন করেন। ১৭১৬ খ্রিস্টাব্দে তিনি জওয়ান মর্দ খান উপাধি লাভ করেন ও ১৭২৯ খ্রিস্টাব্দে নওয়াব উপাধি লাভ করেন। বালোরের যুদ্ধে আহত হয়ে ১৭২৯ খ্রিস্টাব্দের ২৭শে জুলাই তিনি মৃত্যুবরণ করেন। তার মহম্মদ কামালউদ্দীন খান নামক এক পুত্র ছিল যিনি পরে দ্বিতীয় জওয়ান মর্দ খান উপাধি গ্রহণ করে পরবর্তী নওয়াব হন।

## তথ্যসূত্র

বিষয়শ্রেণী:রাধনপুরের নবাব
বিষয়শ্রেণী:১৭২৯-এ মৃত্যু
মহম্মদ নজমউদ্দীন খান

**মহম্মদ নজমউদ্দীন খান** (মৃত্যু: ১৭৮৭) রাধনপুর রাজ্যে বাবি রাজবংশের তৃতীয় নবাব ছিলেন।

## সংক্ষিপ্ত জীবনী
মহম্মদ নজমউদ্দীন খান রাধনপুরের দ্বিতীয় নবাব দ্বিতীয় জওয়ান মর্দ খানের কনিষ্ঠ পুত্র ছিলেন। ১৭৬৫ খ্রিষ্টাব্দে পিতার মৃত্যুর পরে তিনি সিংহাসন লাভ করেন। তার কামাল বখতে সাহিবা নামক একজন কন্যা ছিল।

## তথ্যসূত্র

বিষয়শ্রেণী:রাধনপুরের নবাব
বিষয়শ্রেণী:১৭৮৭-এ মৃত্যু
মহম্মদ গাজীউদ্দীন খান

**মহম্মদ গাজীউদ্দীন খান** (মৃত্যু: ১১ই মে, ১৮১৩) রাধনপুর রাজ্যে বাবি রাজবংশের চতুর্থ নবাব ছিলেন।

## সংক্ষিপ্ত জীবনী
মহম্মদ গাজীউদ্দীন খান রাধনপুরের দ্বিতীয় নবাব দ্বিতীয় জওয়ান মর্দ খানের জ্যেষ্ঠ পুত্র ছিলেন। ১৭৬৫ খ্রিস্টাব্দে পিতার মৃত্যুর পর মুনিপুর ও সামি অঞ্চলের শাসনভার লাভ করেন। ১৭৮৭ খ্রিস্টাব্দে কনিষ্ঠ ভ্রাতা মহম্মদ নজমউদ্দীন খানের মৃত্যুর পরে তিনি সিংহাসন লাভ করেন। ১৮১১ খ্রিস্টাব্দের ২৭শে মার্চ জ্যেষ্ঠ পুত্র প্রথম মহম্মদ শের খান তাকে জোরপূর্বক সিংহাসনচ্যুত করেন। এছাড়া তার মহম্মদ কামালউদ্দীন খান নামক এক পুত্র ও বখতে সাহিবা নামক একজন কন্যা ছিল।

## তথ্যসূত্র

বিষয়শ্রেণী:রাধনপুরের নবাব
বিষয়শ্রেণী:১৮১৩-এ মৃত্যু
মোবাইল কম্পিউটিং

**মোবাইল কম্পিউটিং** হল মানুষ কম্পিউটারের মিথস্ক্রিয়া যেখানে কম্পিউটার ব্যবহারের স্বাভাবিক সময় পরিবাহিত হবে বলে আশা করা হয়। 
মোবাইল কম্পিউটিংএ  মোবাইল যোগাযোগ, মোবাইল হার্ডওয়্যার, এবং মোবাইল সফ্টওয়্যার জড়িত থাকে। যোগাযোগ প্রযুক্তির মধ্যে আছে তদর্থক এবং পরিকাঠামো নেটওয়ার্ক সেইসাথে যোগাযোগ বৈশিষ্ট্য, প্রোটোকল, তথ্য বিন্যাস এবং প্রযুক্তি।  হার্ডওয়্যার মোবাইল ডিভাইস বা ডিভাইস উপাদান রয়েছে। সফ্টওয়্যার মোবাইল অ্যাপ্লিকেশনের প্রয়োজনীয়তা পূরণ করে।

বিষয়শ্রেণী:মোবাইল কম্পিউটার
বিষয়শ্রেণী:স্বয়ংক্রিয় শনাক্তকরণ ও উপাত্ত করায়ত্তকরণ
বিষয়শ্রেণী:মোবাইল ফোন
ক্বিবলা

**ক্বিবলা** () হলো মক্কার পবিত্র মসজিদে অবস্থিত কাবার দিকে অভিমুখ, যা মুসলমানরা বিভিন্ন ধর্মীয় প্রসঙ্গে ব্যবহার করে, বিশেষত নামাজ আদায় করার দিক হিসেবে। অধিকাংশ মসজিদেমিহরাবের মাধ্যমে কাবাঘরের দিক নির্দেশ করা হয়। কিবলা কম্পাসের সাহায্যেও কিবলা নির্ধারণ করা হয়।

## অবস্থান

সৌদি আরবের হেজাজ অঞ্চলে মক্কার পবিত্র মসজিদ মসজিদ আল হারাম এর কেন্দ্রে একটি ঘনক্ষেত্রের মতো ভবন রয়েছে, যা ক্বিবলার দিকনির্দেশ করে। এটি কাবা নামে পরিচিত। কিবলা হিসাবে এর ভূমিকা ছাড়াও এটি মুসলমানদের পবিত্রতম স্থান, এটি আল্লাহর ঘর (বায়তুল্লাহ) নামেও পরিচিত এবং যেখানে হজ ও ওমরাহ পালনকারীরা তাওয়াফ (প্রদক্ষিণ অনুষ্ঠান) করে। কাবার একটি প্রায় আয়তক্ষেত্রাকার ভূমি পরিকল্পনা রয়েছে যার চারটি কোণ চারটি মূল দিক নির্দেশ করে। কুরআনের বর্ণনা অনুসারে, এটি ইব্রাহিম ও ইসমাইল নির্মাণ করেছিলেন, উভয়ই ইসলামের নবী ছিলেন। ইসলামের উত্থানের পূর্বে কয়েকটি ঐতিহাসিক নথি কাবার ইতিহাসের বিবরণ দেয়, তবে মুহাম্মদের পূর্ববর্তী বহু যুগের মধ্যেই কাবা প্রাক-ইসলামী আরব পৌত্তলিক ধর্মের তীর্থস্থান হিসাবে ব্যবহৃত হত।

## কিবলা পরিবর্তন
মুসলমানরা প্রথমে বায়তুল মুকাদ্দাস এর দিকেই মুখ করে সালাত আদায় করতেন। মুহাম্মদ(স.), জিবরীল (আঃ) কে বলেছিলেন- আমার আশা, আল্লাহ তা‘আলা যেন আমার চেহারা ইহুদীদের কিবলা হতে ফিরিয়ে দেন। আল্লাহ নিম্নোক্ত আয়াত নাযিল করে তাঁর আশা পূরণ করেন-

এরপর থেকে মুসলমানরা কা'বার দিকে মুখ করে সালাত আদায় করা শুরু করেন।

## তথ্যসূত্র

বিষয়শ্রেণী:মসজিদ স্থাপত্য
বিষয়শ্রেণী:ইসলামি স্থাপত্য
বিষয়শ্রেণী:কাবা
বিষয়শ্রেণী:নামাজ
বিষয়শ্রেণী:ইসলামি স্থাপত্য উপাদান
বিষয়শ্রেণী:আরবি শব্দ ও বাক্যাংশ
বিষয়শ্রেণী:নামাজের পরিভাষা
বিষয়শ্রেণী:দিক নির্ণয়
মুহাম্মাদ: দ্য ম্যাসেঞ্জার অব গড (চলচ্চিত্র)

***মুহাম্মাদ: দ্য ম্যাসেঞ্জার অব গড*** () ২০১৫ সালে মুক্তিপ্রাপ্ত একটি ইরানি চলচ্চিত্র। এই চলচ্চিত্রটি পরিচালনা করেছেন মাজিদ মাজিদি। সর্বশেষ ইসলামের পয়গম্বর মুহাম্মাদের জীবন নিয়ে নির্মিত ৩ পর্বের ধারাবাহিক চলচ্চিত্রসমূহের প্রথম পর্ব এটি। মুহাম্মাদের শৈশবের উপর ভিত্তি করে রচিত হয়েছে এর কাহিনী। এটি এখন পর্যন্ত ইরানের সবচেয়ে বেশি বাজেটের চলচ্চিত্র হিসেবে বিবেচিত। চলচ্চিত্রটির চিত্রগ্রহণ করেছেন ভিত্তেরিও স্টোরারো এবং আবহসঙ্গীত পরিচালনা করেছেন এ. আর. রহমান।

## অভিনয় শিল্পী
* মাহদি পাকদেল
* সারেহ বায়েত
* রানা আজাদিভার
* মহসেন তানাবান্দে
* আলী রেজা শোজা-নুরি
* মোহাম্মাদ আসগারি
* মিনা সাবাতি
* সিয়ামাক আদিব
* সাদেঘ হাতেফি

## তথ্যসূত্র

## বহিঃসংযোগ
*Official website
* 
*''Muhammad:The Messenger of God (Montreal Film Festival)''

বিষয়শ্রেণী:ইরানি চলচ্চিত্র
বিষয়শ্রেণী:২০১৫-এর চলচ্চিত্র
বিষয়শ্রেণী:মুহাম্মাদ সম্পর্কিত চলচ্চিত্র
বিষয়শ্রেণী:মাজিদ মাজিদি পরিচালিত চলচ্চিত্র
বিষয়শ্রেণী:ইরানের পটভূমিতে চলচ্চিত্র
বিষয়শ্রেণী:এ. আর. রহমান সুরারোপিত চলচ্চিত্র
বিষয়শ্রেণী:ইসলাম সম্পর্কে চলচ্চিত্র
বিষয়শ্রেণী:কোভিড-১৯ মহামারীর কারণে প্রেক্ষাগৃহে মুক্তি না পাওয়া চলচ্চিত্র
বিষয়শ্রেণী:চলচ্চিত্রে ধর্মীয় বিতর্ক
দ্বিতীয় জওয়ান মর্দ খান

**দ্বিতীয় জওয়ান মর্দ খান** বা **মহম্মদ কামালউদ্দীন খান** (মৃত্যু: ১৭৬৫) রাধনপুর রাজ্যে (অধুনা ভারতের গুজরাত রাজ্যে)   বাবি রাজবংশের দ্বিতীয় নবাব ছিলেন।

## সংক্ষিপ্ত জীবনী
মহম্মদ কামালউদ্দীন খান রাধনপুরের প্রথম নবাব প্রথম জওয়ান মর্দ খানের জ্যেষ্ঠ পুত্র ছিলেন। ১৭২৯ খ্রিষ্টাব্দে পিতার মৃত্যুর পরে ৭০০ জন জাঠের মনসবদারী লাভ করেন এবং জওয়ান মর্দ খান উপাধি লাভ করেন। তিনি ১৭৩০ থেকে ১৭৩৩ খ্রিষ্টাব্দ পর্যন্ত বড়নগর, ১৭৩৩ থেকে ১৭৩৪ খ্রিষ্টাব্দ পর্যন্ত বীরঙ্গম এবং ১৭৩৪ থেকে ১৭৩৮ খ্রিষ্টাব্দ পর্যন্ত কড়ি ও বিজাপুরের ফৌজদার হিসেবে নিযুক্ত হন। ১৭৪২ থেকে ১৭৫৩ খ্রিষ্টাব্দ পর্যন্ত তিনি আহমেদাবাদের নায়েব এবং ১৭৪৩ খ্রিষ্টাব্দে গুজরাতের নায়েব সুবেদারের দায়িত্ব পালন করেন। ১৭৫৩ খ্রিষ্টাব্দে তাকে বালাসিনোর, খেড়া ও গোঘা অঞ্চলের জায়গীর প্রদান করা হয়। তিনি আহমেদাবাদ শহরে মারাঠা সৈন্যদের একটি অবরোধ প্রতিরোধ ও আক্রমণের বিরুদ্ধে প্রতিরক্ষার দায়িত্বে ছিলেন, কিন্তু পরে শহর সমর্পণ করতে বাধ্য হন। ১৭৫৩ খ্রিষ্টাব্দের ৩০শে মার্চ তাকে ক্ষতিপূরণ হিসেবে পত্তন, বড়নগর, সামি, মুনিপুর, থরড়, বিশালনগর, খেরালু, রাধনপুর, বিজাপুর ও থরওয়ারাহ প্রভৃতি অঞ্চলের জায়গীর প্রদান করা হয়। তার মহম্মদ গাজীউদ্দীন খান ও মহম্মদ নজমউদ্দীন খান নামক দুইজন পুত্র এবং সর্দার বখতে সাহিবা নামক একজন কন্যা ছিল।

## তথ্যসূত্র

বিষয়শ্রেণী:রাধনপুরের নবাব
বিষয়শ্রেণী:১৭৬৫-এ মৃত্যু
মসজিদ আল কিবলাতাইন

**মসজিদ আল-কিবলাতাইন** (, ) হলো মদিনার একটি মসজিদ, যা মুসলমানদের বিশ্বাস অনুযায়ী সেই স্থান যেখানে ইসলামের শেষ নবী মুহাম্মদ কিবলা (যেদিকে মুখ করে নামাজ পরা হয়) পরিবর্তনের আদেশ লাভ করেন। আগে কিবলা ছিল আল-আকসা মসজিদের দিকে, আর এই আদেশের পর তা পরিবর্তন করে মসজিদুল হারামের দিকে করা হয়। মসজিদটি ২ হিজরি সালে (৬২৩ খ্রিষ্টাব্দে) সাওয়াদ ইবন গনাম ইবন কায়াব দ্বারা নির্মিত হয়েছিল। এটি বিশ্বের অল্প কয়েকটি মসজিদের একটি যেখানে কিবলার দুটি ভিন্ন দিক নির্দেশের জন্য দুটি মিহরাব ছিল।

বাদশাহ ফাহাদের শাসনামলে ১৯৮৭ সালে মসজিদটি সম্পূর্ণ ভেঙে নতুন করে পুনর্নির্মাণ করা হয়। পুনর্নির্মাণের সময় জেরুজালেমের দিকে মুখ করা পুরোনো সেই মিহরাব সরিয়ে ফেলা হয় এবং মক্কার দিকে মুখ করা মিহরাবটি রেখে দেওয়া হয়। কিবলাতাইন মসজিদটি প্রাচীনতম মসজিদগুলির মধ্যে একটি এবং এটি মুহাম্মদের সময়ের একটি মসজিদ।

## ইতিহাস
মসজিদটি মদিনার প্রাচীনতম মসজিদগুলোর মধ্যে একটি, যা ২ হিজরিতে ইসলামের প্রাথমিক যুগে সাওয়াদ ইবন গনাম ইবন কায়াব আল-আনসারী নির্মাণ করেছিলেন। এই মসজিদের নামকরণ নবী মুহাম্মদের জীবদ্দশার একটি ঘটনার সঙ্গে সম্পর্কিত। ২ হিজরির ১৫ শাবান মাসে যোহরের নামাজের সময় আল্লাহর পক্ষ থেকে তিনি একটি ওহি পান, যাতে তাকে নির্দেশ দেওয়া হয় যে কিবলা হিসেবে মসজিদে হারামকে গ্রহণ করতে হবে, যা আগে বায়তুল মাকদিস তথা জেরুজালেমের আল-আকসা মসজিদ ছিল। মুহাম্মদ তখন মসজিদে নববীতে সাহাবাদের নিকটে এই ঘোষণা করেন এবং এটি দ্রুত ছড়িয়ে পড়ে। যা মক্কায় হজ করতে যান এমন অনেক হজযাত্রী মদিনাও ভ্রমণ করেন। এর মধ্যে অনেকে এই মসজিদটি ঐতিহাসিক গুরুত্বের কারণে মসজিদটি দেখতে যান।

আকাশের দিকে বার বার তোমার মুখ ফিরানো আমি অবশ্যই দেখছি। অতএব আমি অবশ্যই তোমাকে এমন কিবলার দিকে ফিরাব, যা তুমি পছন্দ কর। সুতরাং তোমার চেহারা মাসজিদুল হারামের দিকে ফিরাও এবং তোমরা যেখানেই থাক, তার দিকেই তোমাদের চেহারা ফিরাও। আর নিশ্চয় যারা কিতাবপ্রাপ্ত হয়েছে, তারা অবশ্যই জানে যে, তা তাদের রবের পক্ষ থেকে সত্য এবং তারা যা করে, সে ব্যাপারে আল্লাহ গাফিল নন। – কুরআন (২:১৪৪)

## চিত্রশালা

File:Main entrance of Masjid al-Qiblatayn.jpg|মসজিদের প্রবেশদ্বার
File:Mihrab of Masjid al-Qiblatayn Interior.jpg|মিহরাবের অভ্যন্তর
File:MQiblat 091109-0115.jpg|খালিদ ইবনে ওয়ালিদ সড়ক হতে মসজিদের প্রদর্শন


## আরও দেখুন
* সৌদি আরবের মসজিদের তালিকা
* মসজিদে হারাম
* আল-আকসা মসজিদ

## তথ্যসূত্র

## বহিঃসংযোগ

বিষয়শ্রেণী:মদিনার মসজিদ
বিষয়শ্রেণী:আরবীয় স্থাপত্য
বিষয়শ্রেণী:৭ম শতাব্দীর মসজিদ
বিষয়শ্রেণী:গম্বুজসহ মসজিদ
ট্রান্সজর্ডান আমিরাত

**ট্রান্সজর্ডান আমিরাত** (Arabic:  **'), এছাড়াও **ট্রান্সজর্ডান** এবং **ট্রান্সজর্ডানিয়া*' বলেও পরিচিত, ছিল ১৯২১ সালে প্রতিষ্ঠিত একটি ব্রিটিশ প্রটেক্টরেট। [[কায়রো সম্মেলন (১৯২১)|কায়রো সম্মেলনের]] পর [[মেন্ডেটরি ইরাক|মেন্ডেটরি ইরাকের]] মত হাশিমি রাজবংশ এই প্রটেক্টরেট শাসন লাভ করে। এই অঞ্চল সরকারিভাবে [[ফিলিস্তিনে ব্রিটিশ মেন্ডেট|ফিলিস্তিনে ব্রিটিশ মেন্ডেটের]] আওতাধীন ছিল। তবে [[মেন্ডেটরি প্যালেস্টাইন]] থেকে এর শাসন সম্পূর্ণ স্বায়ত্ত্বশাসিত ছিল। ১৯৪৬ সালে আমিরাত স্বাধীন রাষ্ট্রে পরিণত হয়। ১৯৪৮ সালে ট্রান্সজর্ডানের নাম বদলে [[জর্ডান|জর্ডান হাশিমি রাজতন্ত্র]] রাখা হয়।

==তথ্যসূত্র==

* Wasserstein, Bernard (2004). *Israel and Palestine: Why They Fight and Can They Stop?''. Profile Books. 

## বহিঃসংযোগ
* Jordan – History: The making of Transjordan , King Hussein's official page
* U.S. Library of Congress country study

বিষয়শ্রেণী:ট্রান্সজর্ডান আমিরাত
বিষয়শ্রেণী:লীগ অব নেশনস মেন্ডেট
বিষয়শ্রেণী:প্রাক্তন ব্রিটিশ প্রটেক্টরেট
বিষয়শ্রেণী:মধ্যপ্রাচ্যের প্রাক্তন রাষ্ট্র
বিষয়শ্রেণী:প্রাক্তন আমিরাত
বিষয়শ্রেণী:এশিয়ায় প্রাক্তন ব্রিটিশ উপনিবেশ ও আশ্রিত রাজ্য
মসজিদে কুবা

**মসজিদে কুবা** বা **কুবা মসজিদ** () সৌদি আরবের মদিনায় অবস্থিত। এটি ইসলামের প্রথম মসজিদ। হিজরতের পর মুহাম্মদ সাল্লেলাহু আলাইহি ওয়াসাল্লাম এই মসজিদের ভিত্তি স্থাপন করেন। এখানে তিনি বেশ কিছুদিন অবস্থান করেছিলেন।

ফজিলত ও মর্যাদার দিক থেকে মসজিদে কুবার অবস্থান ৪র্থ। মক্কার মসজিদে হারাম, মদিনার মসজিদে নববী এবং জেরুসালেমের মসজিদে আকসার পরই মসজিদে কুবার স্থান।

## অবস্থান
কুবা মসজিদ সৌদি আরবের মদিনা শহরের নিকটবর্তী কুবা গ্রামে অবস্থিত। মক্কা শহর থেকে প্রায় ৩২০ কিলোমিটার উত্তরে মসজিদটি অবস্থিত।

মসজিদে নববীর দক্ষিণ-পশ্চিম কোণ বরাবর প্রায় ৩.২৫ কিলোমিটার দূরে এই মসজিদ অবস্থিত।

## নামকরণ
পূর্বে মসজিদের আশেপাশে*কুবা* নামে একটি বিখ্যাত কূপ ছিল। তৎকালীন সময়ে এই কূপকে কেন্দ্র করে একটি জনবসতি গড়ে উঠে, সেই জনবসতি কুবা মহল্লা নামে পরিচিত হয়। কালের পরিক্রমায় এইসূত্রে মসজিদে কুবা নামকরণ হয়।

## উল্লেখ

### কুরআন মাজীদে
ধারণা করা হয়, সূরা তওবার ১০৮ নং আয়াতে বলা মসজিদটি মূলত কুবা মসজিদ।

### হাদিসে
কুবা মসজিদ বিষয়ে নয়টি "সহিহ আল-বুখারি" হাদিস, তেরোটি "সহীহ মুসলিম", দুটো "সুনানে আবু দাউদ" হাদিস, ছয়টি মালিক ইবনে আনাস হাদিসে এসেছে।

মুহাম্মদ (সঃ) বারবার অই মসজিদে যেতেন এবং এ মসজিদের বিশেষ গুরুত্বের কথাও বিভিন্ন হাদিসে এসেছে। 

## গ্যালারি

## আরও দেখুন
* সৌদি আরবের মসজিদের তালিকা
*মুসলিম ইতিহাসের সময়কাল
*ইসলামি স্থাপত্য
*ইসলামি শিল্প
*বিশ্বের প্রাচীন মসজিদের তালিকা

## তথ্যসূত্র

**Muhammad: The Messenger of Islam* by Hajjah Amina Adil (p.&nbsp;286)
**The Naqshbandi Sufi Tradition Guidebook of Daily Practices and Devotions* by Hisham Kabbani (p.&nbsp;301)
**Happold: The Confidence to Build* by Derek Walker and Bill Addis (p.&nbsp;81)

## বহিঃসংযোগ

*Virtues of Masjid Quba , Madina - Taken from Tafsir Ibn Kathir and other Saheeh Hadith

বিষয়শ্রেণী:৭ম শতাব্দীর মসজিদ
বিষয়শ্রেণী:মদিনার মসজিদ
বিষয়শ্রেণী:৬২২-এ সম্পন্ন মসজিদ
প্রথম মহম্মদ শের খান

**প্রথম মহম্মদ শের খান** (মৃত্যু: ১৮২৫) রাধনপুর রাজ্যে বাবি রাজবংশের পঞ্চম নবাব ছিলেন।

## সংক্ষিপ্ত জীবনী
প্রথম মহম্মদ শের খান রাধনপুরের চতুর্থ নবাব মহম্মদ গাজীউদ্দীন খানের জ্যেষ্ঠ পুত্র ছিলেন। ১৮১১ খ্রিষ্টাব্দের ৭শে মার্চ পিতাকে সিংহাসনচ্যুত করে তিনি নওয়াব উপাধি ধারণ করেন। ১৮১৩ খ্রিষ্টাব্দের ১১ই মে ভ্রাতা মহম্মদ কামালউদ্দীন খান মৃত্যুবরণ করলে তিনি মুনিপুর ও সামি অঞ্চলের শাসনভার লাভ করেন। এই বছর ১৬ই ডিসেম্বর ব্রিটিশদের সঙ্গে সন্ধিচুক্তি করে তার রাজ্যকে ব্রিটিশ রক্ষাধীন রাজ্যে পরিণত করেন। তিনি দুইবার বিবাহ করেন। তার একমাত্র পুত্রের নাম ছিল মহম্মদ জোরাওয়ার শের খান।

## তথ্যসূত্র

বিষয়শ্রেণী:রাধনপুরের নবাব
বিষয়শ্রেণী:১৮২৫-এ মৃত্যু
সৌর শক্তি

**সৌর শক্তি** হল সূর্যরশ্মিকে কাজে লাগিয়ে বিদ্যুৎ শক্তিতে রুপান্তর করা। দুইভাবে রুপান্তরের এই কাজটি করা হয়ে থাকে- প্রত্যক্ষ ও পরোক্ষভাবে। 
প্রত্যক্ষভাবে সূর্যরশ্মিকে ব্যবহার করাকে ফোটো ভোলটাইক (পিভি) বলা হয়।প্রাথমিকভাবে ছোট ও মাঝারি পরিসরে এর ব্যবহার করা হয়ে থাকে। পরোক্ষভাবে সূর্যরশ্মিকে ব্যবহার করাকে বলা হয় ঘনীভূত সৌর শক্তি বা কনসেনট্রেডেট সোলার পাওয়ার (সিএসপি)।

## তথ্যসূত্র

বিষয়শ্রেণী:শক্তি রূপান্তর
বিষয়শ্রেণী:নবায়নযোগ্য জ্বালানি
বিষয়শ্রেণী:সূর্য
বিষয়শ্রেণী:সৌর শক্তি
বিষয়শ্রেণী:বিকল্প শক্তি
বিষয়শ্রেণী:শক্তির রূপান্তর
বিষয়শ্রেণী:টেকসই শক্তি
বিষয়শ্রেণী:নবায়নযোগ্য শক্তি
নিক ভুইয়িচিচ

**নিক ভুইয়টসিক** (; জন্মঃ ডিসেম্বর ৪, ১৯৮২) একজন অস্ট্রেলিয়ান খ্রিস্টান ধর্মপ্রচারক এবং অনুপ্রেরণাদায়ী বক্তা। বিরল **টেট্রা-আমেলিয়া সিনড্রোম** () এর কারণে চার হাত-পায়ের অনুপস্থিতিতে তার জন্ম হয়। স্বাভাবিকভাবেই এতে শিশুকাল থেকেই তাকে মানসিক ও দৈহিকভাবে সংগ্রাম করতে হয়। নিজের প্রতিবন্ধিতাকে জয় করে মাত্র ১৭ বছর বয়সে তিনি **লাইফ উয়িদাউট লিম্বস** নামে নিজের একটি অলাভজনক প্রতিষ্ঠান শুরু করেন।

## কর্মজীবন
নিক ভুইয়টসিক ২১ বছর বয়সে গ্রিফিথ ইউনিভার্সিটি থেকে হিসাব বিজ্ঞান ও "ব্যবসা পরিকল্পনা" বিষয়ে ব্যাচেলর ডিগ্রী অর্জন করেন।
পরবর্তীতে অনুপ্রেরণামূলুক বক্তব্য দিতে পৃথিবীর বিভিন্ন দেশে ভ্রমণ করেন। তার বক্তব্যে বয়ঃসন্ধিকালীন সময়ের সমস্যা বারবার উঠে এসেছে। তিনি পাঁচ উপমহাদেশের ষাটটি দেশে ঘুরে প্রায় ত্রিশ লাখ মানুষের কাছে নিজের বক্তব্য পৌঁছে দেন।

নিক নিজের কাজ টিভি শো এবং নিজের লেখার মাধ্যমে জনসাধারণের কাছে পৌঁছে দেন। ২০০৫ সালে নিজের দৈনন্দিন জীবনযাত্রার উপর ভিত্তি করে তিনি "Life's Greater Purpose" নামে  একটি ডক্যুমেন্টারি চলচ্চিত্রের ডিভিডি বাজারে ছাড়েন। ২০১০ সালে তার রচিত প্রথম বই "Life Without Limits: Inspiration for a Ridiculously Good Life" প্রকাশিত হয়। এছাড়াও যুব সমাজকে লক্ষ্য করে "No Arms, No Legs, No Worries!" নামের একটি ডিভিডি প্রকাশ করেন।

**দ্যা বাটারফ্লাই সার্কাস** () নামের একটি চলচ্চিত্রে "নিক ভুইয়টসিক" অভিনয় করেছেন। চলচ্চিত্রটি ২০০৯ সালে "Doorpost Film Project's" এ প্রথম পুরস্কার অর্জন করে।

## পদক
"দ্যা বাটারফ্লাই সার্কাস" চলচ্চিত্রটিতে "উইল" চরিত্রে অনবদ্য অভিনয় করার জন্য ২০১০ সালে "নিক ভুইয়টসিক" "Method Fest Independent Film Festival" এ সেরা অভিনেতা পদক লাভ করেন।
২০০৫ সালে যুব **অস্ট্রেলিয়ান অব দ্যা ইয়ার** পুরস্কারের জন্য তিনি মনোনয়ন লাভ করেন।

## তথ্যসূত্র


## বহিঃসংযোগ
* লাইফ উয়িদাউট লিম্বস এর ওয়েবসাইট
* Attitude is Altitude 
* নিক ভুইয়টসিকের ভিডিও ইন্টারভিঊ
* নিক ভুইয়টসিকের ছবি 

বিষয়শ্রেণী:জীবিত ব্যক্তি
বিষয়শ্রেণী:১৯৮২-এ জন্ম
বিষয়শ্রেণী:খ্রিস্টান ধর্মপ্রচারক
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
বিষয়শ্রেণী:মার্কিন প্রেরণাদায়ী বক্তা
বিষয়শ্রেণী:মার্কিন যুক্তরাষ্ট্রে অভিবাসিত অস্ট্রেলীয়
বিষয়শ্রেণী:সার্বীয় বংশোদ্ভূত অস্ট্রেলীয় ব্যক্তি
বিষয়শ্রেণী:মেলবোর্নের ব্যক্তি
বিষয়শ্রেণী:মার্কিন পুরুষ অ-কল্পকাহিনী লেখক
বিষয়শ্রেণী:২১শ শতাব্দীর অস্ট্রেলীয় পুরুষ লেখক
বিষয়শ্রেণী:২১শ শতাব্দীর মার্কিন পুরুষ লেখক